આવો સવાલ કોઈ કરે ત્યારે દર દસમાંથી નવ લોકોને આશ્ચર્ય થવાનું જ, કેમ કે એ આપણી માનસિકતા સાથે મેચ નથી થતું. દીકરીના પપ્પા મુરતિયાની મમ્મીને પૂછે છે કે તમારા દીકરાને ઘર સંભાળતા આવડે છે? શું તમારો દીકરો જમવાનું બનાવી શકે છે? એ મુરતિયાની મા બહુ પોરસાઈને કહે છે કે, અરે, મારો દીકરો તો કોઈ વાર નૂડલ્સ બનાવી જાણે બસ. એને કંઈ ખાવાનું બનાવતા નથી આવડતું. દીકરીના પિતા લગ્ન માટે ના કહે છે. પણ મુરતિયો કહે છે, દસ દિવસ પછી તમે મારા ઘરે આવો. હું કંઈક શીખી જઈશ.